section_heading: Povijest
paragraph_text: Fratinova skulptura prikazuje elementarnu snagu prirode: bespomoćnu kozu koju su kao plijen napala dva orla. Sama skulptura je postavljena u Central Parku samo godinu dana nakon što je komisija parka donijela odluku da se ondje postavi nova statua. Clarence Cook bio je kritičan prema odabiru ovog djela smatrajući ga "divljim i egzotičnim prikazom koji se ne uklapa u mirnu ruralnu ljepotu krajolika". Međutim, Orlovi i plijen su nadmašili prvotno neodobravanje.